CELEX: 52007XG1221(02)
Language: ro
Date: 2007-05-25
Title: Concluziile Consiliului din 25 mai 2007 privind un cadru coerent de indicatori și criterii de referință în vederea monitorizării progresului spre realizarea obiectivelor de la Lisabona din domeniul educației și al formării

21.12.2007   
            
            
               RO
            
            
               Jurnalul Oficial al Uniunii Europene
            
            
               C 311/13
            
         Concluziile Consiliului din 25 mai 2007 privind un cadru coerent de indicatori și criterii de referință în vederea monitorizării progresului spre realizarea obiectivelor de la Lisabona din domeniul educației și al formării
   (2007/C 311/10)
   CONSILIUL UNIUNII EUROPENE,
   AVÂND ÎN VEDERE:
   
               1.
            
            
               apelul lansat de Consiliul European de primăvară de la Lisabona, din 2000, în vederea modernizării sistemelor europene de educație și formare pentru a răspunde cerințelor unei economii bazate pe cunoaștere și provocărilor tot mai mari de natură socio-economică și demografică cu care se confruntă Uniunea într-o lume globalizată (1);
            
         
               2.
            
            
               concluziile Consiliul European de la Barcelona din martie 2002, care au stabilit obiectivul general de a transforma sistemele europene de educație și formare într-o „referință a calității pe plan mondial până în 2010”, și care, în vederea îndeplinirii acestui scop, au aprobat o serie de obiective comune menite să îmbunătățească sistemele în cauză (2);
            
         
               3.
            
            
               programul detaliat de lucru în vederea urmăririi acestor obiective comune — denumit în general programul de lucru „Educație și formare 2010” — care cuprinde o listă indicativă a indicatorilor care urmează să fie folosiți pentru a măsura progresele realizate în punerea în aplicare a celor treisprezece obiective concrete prin metoda deschisă de coordonare;
            
         
               4.
            
            
               concluziile Consiliului din 5 mai 2003, care au stabilit o serie de niveluri de referință pentru performanțele medii europene în materie de educație și formare (criterii de referință), care urmează să fie folosite ca „unul dintre instrumentele de monitorizare a punerii în aplicare a programului detaliat de lucru” (3);
            
         
               5.
            
            
               în contextul procesului de la Copenhaga, comunicatul de la Maastricht din 14 decembrie 2004, care a transformat îmbunătățirea domeniului de aplicare, a preciziei și a fiabilității statisticilor în materie de educație și formare profesională într-o prioritate, susținând că informațiile și indicatorii adecvați reprezintă cheia necesară pentru a înțelege ceea ce se întâmplă în materie de educație și formare profesională (EFP) și că se impune ca toate părțile implicate să intervină și să participe în mod suplimentar în procesul de luare a deciziilor (4);
            
         
               6.
            
            
               în contextul procesului de la Bologna, comunicatul de la Bergen din 19-20 mai 2005, prin care se solicită date comparabile privind atât mobilitatea personalului și a studenților, cât și situația socială și economică a studenților din țările participante, în vederea unui viitor bilanț (5);
            
         
               7.
            
            
               concluziile Consiliului din 24 mai 2005, prin care Comisia este invitată să raporteze Consiliului cu privire la „progresele realizate în vederea stabilirii unui cadru coerent de indicatori și criterii de referință pentru a urmări obiectivele fixate la Lisabona în domeniul educației și al formării” (6);
            
         
               8.
            
            
               concluziile Consiliului din 19 mai 2006, prin care Comisia este invitată să raporteze Consiliului cu privire la progresele realizate în dezvoltarea unui indicator european al competenței lingvistice (7);
            
         
               9.
            
            
               concluziile Consiliului din 13 noiembrie 2006, prin care Comisia este invitată să acorde „atenție dezvoltării componentelor EFP în cadrul coerent de indicatori și criterii de referință”;
            
         
               10.
            
            
               mesajele-cheie ale Consiliului din domeniul educației și formării, adresate Consiliului European de primăvară din 2007, prin care se evidențiază faptul că „politicile și practicile educaționale necesită o bază de cunoștințe mai solidă” și că „este necesar să se dezvolte o cultură a evaluării și a cercetării” (8);
            
         
               11.
            
            
               comunicarea Comisiei din 22 februarie 2007 intitulată „Un cadru coerent de indicatori și criterii de referință pentru urmărirea progreselor înregistrate în ceea ce privește obiectivele de la Lisabona în domeniul educației și al formării”, prin care Comisia propune douăzeci de indicatori de bază pe care îi consideră conformi cu obiectivele politicilor menționate în programul de lucru „Educație și formare 2010” (9);
            
         IA NOTĂ DE:
   raportul cu privire la progresul înregistrat în dezvoltarea unui indicator european al competenței lingvistice, astfel cum se subliniază în comunicatul Comisiei din 13 aprilie 2007, intitulat „Cadru pentru studiul european privind competențele lingvistice” (10), care include intenția Comisiei de a se asigura că studiul acoperă toate limbile oficiale predate în Uniunea Europeană, înaintea următoarelor serii de teste;
   CONSIDERĂ CĂ:
   programul de lucru „Educație și formare 2010” constituie cadrul strategic pentru lucrările Consiliului în domeniul educației și al formării;
   în acest moment încep discuțiile, care ar trebui accelerate în anii următori, cu privire la orientările politicilor viitoare, menite să continue programul de lucru „Educație și formare 2010”;
   procesul de identificare, definire și punere în aplicare a unui cadru coerent de indicatori se află în desfășurare și trebuie sincronizat cu cadrul strategic definit în programul de lucru 2010 și în programul care i-ar putea succede acestuia;
   REAFIRMĂ CĂ:
   dezvoltarea unor noi indicatori se realizează în condițiile respectării depline a responsabilității statelor membre privind organizarea propriilor lor sisteme educaționale și nu ar trebui să impună sarcini administrative sau financiare nejustificate organizației și instituțiilor în cauză;
   monitorizarea periodică a performanței și a progresului cu ajutorul indicatorilor și al criteriilor de referință este o componentă esențială a procesului de la Lisabona, permițând identificarea punctelor tari și a celor slabe pentru a oferi o orientare strategică programului de lucru „Educație și formare 2010”;
   cele cinci criterii de referință adoptate de Consiliu în mai 2003 continuă să fie relevante pentru orientarea politicilor prevăzute în programul de lucru 2010;
   calitatea datelor furnizate de către Sistemul Statistic European trebuie îmbunătățită în continuare, în special pentru a asigura date valide, comparabile la nivel internațional, și, după caz, defalcate pe sexe;
   de asemenea, cooperarea cu alte organizații internaționale din același domeniu trebuie consolidată pentru a îmbunătăți coerența și comparabilitatea datelor la nivel internațional, pentru a evita activitățile paralele și pentru a acoperi nevoia de date a Uniunii Europene, atunci când aceasta nu poate fi acoperită în cadrul Sistemului Statistic European (SSE);
   RECUNOAȘTE:
   importanța eforturilor concertate și continue de a dezvolta un cadru coerent de indicatori și criterii de referință, în cadrul unei strânse cooperări între statele membre și Comisie;
   comunicatul Comisiei intitulat „Un cadru coerent de indicatori și criterii de referință pentru urmărirea progreselor înregistrate în ceea ce privește obiectivele de la Lisabona în domeniul educației și al formării” drept un pas important înspre realizarea cadrului în cauză;
   faptul că definirea unui cadru coerent de indicatori și criterii de referință reprezintă un proces continuu și consultativ, atât în ceea ce privește alegerea unor noi indicatori, cât și în ceea ce privește definirea indicatorilor individuali concreți;
   INVITĂ, în consecință, COMISIA:
   
               —
            
            
               să utilizeze, sau să continue dezvoltarea celor șaisprezece indicatori de bază propuși, după cum urmează:
               
                           (a)
                        
                        
                           în ceea ce privește indicatorii care se pot baza în mare măsură pe datele existente și ale căror definiții sunt deja stabilite în linii generale,
                           
                                       —
                                    
                                    
                                       să utilizeze integral indicatorii următori:
                                       
                                                   —
                                                
                                                
                                                   participarea în învățământul preșcolar,
                                                
                                             
                                                   —
                                                
                                                
                                                   abandonul școlar,
                                                
                                             
                                                   —
                                                
                                                
                                                   cunoștințe de bază în domeniul citirii, al matematicii și al științei,
                                                
                                             
                                                   —
                                                
                                                
                                                   rata de absolvire a învățământului liceal în rândul tinerilor,
                                                
                                             
                                                   —
                                                
                                                
                                                   numărul de absolvenți ai învățământului superior,
                                                
                                             
                                                   —
                                                
                                                
                                                   participarea adulților la procesul de învățare continuă,
                                                
                                             
                                                   —
                                                
                                                
                                                   mobilitatea transnațională a studenților din învățământul superior,
                                                
                                             
                                                   —
                                                
                                                
                                                   nivelul educațional atins de populație,
                                                
                                             
                                 
                                       —
                                    
                                    
                                       și să raporteze Consiliului orice nouă evoluție importantă;
                                    
                                 
                     
                           (b)
                        
                        
                           în ceea ce privește indicatorii care se pot baza în mare măsură pe datele existente și ale căror definiții au încă nevoie de o mai bună clarificare,
                           să înainteze Consiliului, pentru examinări ulterioare, informații cu privire la definirea următorilor indicatori:
                           
                                       —
                                    
                                    
                                       învățământul pentru elevii cu nevoi speciale,
                                    
                                 
                                       —
                                    
                                    
                                       competențele TCI,
                                    
                                 
                                       —
                                    
                                    
                                       investițiile în educație și în formare,
                                    
                                 inclusiv conținutul acestora, sursele de proveniență a datelor, costurile și alte specificații tehnice relevante;
                        
                     
                           (c)
                        
                        
                           în ceea ce privește indicatorii aflați încă în curs de dezvoltare, în cooperare cu alte organizații internaționale,
                           
                                       —
                                    
                                    
                                       să continue dezvoltarea indicatorilor cu privire la:
                                       
                                                   —
                                                
                                                
                                                   competențele civice,
                                                
                                             
                                                   —
                                                
                                                
                                                   competențele adulților,
                                                
                                             
                                                   —
                                                
                                                
                                                   dezvoltarea profesională a profesorilor și a formatorilor,
                                                
                                             
                                 
                                       —
                                    
                                    
                                       și să raporteze Consiliului, în timp util, mai ales în ceea ce privește participarea, statelor membre ale Uniunii și satisfacerea nevoii de date a Uniunii Europene;
                                    
                                 
                     
                           (d)
                        
                        
                           în ceea ce privește indicatorii aflați încă în curs de dezvoltare și care vor avea la bază noi studii ale Uniunii Europene,
                           
                                       —
                                    
                                    
                                       să examineze în continuare dezvoltarea indicatorilor cu privire la:
                                       
                                                   —
                                                
                                                
                                                   competențele lingvistice,
                                                
                                             
                                                   —
                                                
                                                
                                                   asimilarea tehnicilor de învățare,
                                                
                                             
                                 
                                       —
                                    
                                    
                                       și să raporteze rezultatele Consiliului în timp util.
                                    
                                 
                     Înainte de a începe studii noi cu privire la indicatorii menționați la secțiunile (c) și (d) anterioare, Comisia înaintează rapoartele relevante Consiliului spre examinare. Rapoartele în cauză ar trebui să acopere următoarele aspecte, după caz:
               
                           —
                        
                        
                           relevanța politică a indicatorilor,
                        
                     
                           —
                        
                        
                           specificațiile tehnice detaliate pentru orice studiu nou propus,
                        
                     
                           —
                        
                        
                           disponibilitatea și relevanța datelor existente la nivel național,
                        
                     
                           —
                        
                        
                           comparabilitatea datelor,
                        
                     
                           —
                        
                        
                           un calendar al activității de dezvoltare care urmează să fie desfășurată,
                        
                     
                           —
                        
                        
                           o estimare a infrastructurii necesare pentru activitatea de dezvoltare în cauză și pentru colectarea ulterioară a datelor și o estimare a eventualelor costuri suportate de Comunitate și de statele membre implicate,
                        
                     
                           —
                        
                        
                           structurile de gestionare și de susținere corespunzătoare, pentru a permite statelor membre să participe la activități metodologice și de dezvoltare,
                        
                     
         
               —
            
            
               să continue activitatea de dezvoltare a unui cadru coerent de indicatori și criterii de referință, bazându-se pe expertiza Grupului permanent pentru indicatori și criterii de referință, a Comitetului consultativ pentru indicatorul european al competenței lingvistice și a altor grupuri relevante de experți formate din reprezentanți naționali, și să raporteze Consiliului în mod periodic.
            
         INVITĂ STATELE MEMBRE ȘI COMISIA SĂ:
   
               —
            
            
               coopereze îndeaproape la dezvoltarea și la punerea în aplicare a unui cadru coerent de indicatori și criterii de referință, inclusiv la îmbunătățirea bazei statistice,
            
         
               —
            
            
               realizeze activitățile necesare pentru atingerea obiectivului ca indicatorii din cadrul respectiv să aibă arie de acoperire la nivelul tuturor statelor membre.
            
         
      (1)  Concluziile Președinției, Lisabona, 23-24 martie 2000 [SN 100/00, alineatul (2)].
   
      (2)  Concluziile Președinției, Barcelona, 15-16 martie 2002 [SN 100/02, alineatul (43)].
   
      (3)  Concluziile Consiliului din 5 mai 2003 privind nivelurile de referință ale performanței medii europene în materie de educație și formare (criterii de referință) (JO C 134, 7.6.2003, p. 3).
   
      (4)  Comunicatul Conferinței miniștrilor europeni însărcinați cu educația și formarea profesională, de la Maastricht, din 14 decembrie 2004, cu privire la prioritățile viitoare ale cooperării sporite la nivel european în domeniul educației și al formării profesionale (procesul de la Copenhaga).
   
      (5)  Comunicatul Conferinței miniștrilor europeni însărcinați cu învățământul superior — „Spațiul european al învățământului superior — îndeplinirea scopurilor” (procesul de la Bologna), Bergen, 19-20 mai 2005.
   
      (6)  Concluziile Consiliului din 24 mai 2005 cu privire la noi indicatori pentru educație și formare (JO C 141, 10.6.2005, p. 7).
   
      (7)  Concluziile Consiliului privind indicatorul european al competenței lingvistice (JO C 172, 25.7.2006, p. 1).
   
      (8)  Contribuția Consiliului (în domeniul educației) la Consiliul European de primăvară, documentul 5625/07, p. 3.
   
      (9)  1. Participarea în învățământul preșcolar; 2. învățământul pentru elevii cu nevoi speciale; 3. abandonul școlar; 4. cunoștințe de bază în domeniul citirii, al matematicii și al științei; 5. competențe lingvistice; 6. competențe în domeniul TIC; 7. competențe cetățenești; 8. asimilarea tehnicilor de învățare; 9. rata de absolvire a învățământului liceal în rândul tinerilor; 10. managementul școlar; 11. transformarea școlilor în centre locale polivalente de învățare; 12. dezvoltarea profesională a profesorilor și a formatorilor; 13. stratificarea sistemelor de educație și de formare; 14. numărul de absolvenți ai învățământului superior; 15. mobilitatea transnațională a studenților din învățământul superior; 16. participarea adulților la procesul de învățare continuă; 17. competențele adulților; 18. nivelul educațional atins de populație; 19. investițiile în educație și în formare; 20. rentabilitatea educației și a formării.
   
      (10)  Doc. 8387/07 — COM (2007) 184 final.